Diari Oficial de la Generalitat Valenciana


Sumari del DOGV 8052, del 31-05-2017 (2017/4727)

RESOLUCIÓ de 8 de maig de 2017, de la Direcció General d'Obres Públiques, Transport i Mobilitat, sobre delegació de funcions en els titulars dels serveis territorials de Transport de la Conselleria d'Habitatge, Obres Públiques i Vertebració del Territori.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4727


Data del document
:   08-05-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 8 de maig de 2017, de la Direcció General d'Obres Públiques, Transport i Mobilitat, sobre delegació de funcions en els titulars dels serveis territorials de Transport de la Conselleria d'Habitatge, Obres Públiques i Vertebració del Territori. [2017/4727]  
Per Decret 103/2015, de 7 de juliol, del Consell, es va establir l'estructura orgànica bàsica de la Presidència i de les conselleries de la Generalitat, i per mitjà de Decret 159/2015, de 18 de setembre, del Consell, es va aprovar el Reglament orgànic i funcional de la Conselleria d'Habitatge, Obres Públiques i Vertebració del Territori. D'acord amb el principi d'eficàcia que regeix l'actuació de les administracions públiques, el volum i la diversitat d'assumptes que han de ser resolts per la persona titular de la direcció general, en les matèries de la seua competència, aconsellen la delegació de l'exercici d'una part de les seues competències en els òrgans jeràrquicament inferiors, els serveis territorials, a l'efecte d'aconseguir una major agilitat en la gestió de funcions que té encomanades, la qual cosa ha de redundar directament en benefici, tant dels ciutadans que es relacionen amb aquella, com de la mateixa administració que d'aquesta manera aconsegueix una major operativitat en el seu funcionament.  
A fi d'agilitzar els tràmits, millorar l'eficàcia dels procediments i considerant el principi de desconcentració administrativa, resolc:  
  
  
Primer  
Delegar en els titulars dels serveis territorials de transport de la Conselleria d'Habitatge, Obres Públiques i Vertebració del Territori, les funcions següents:  
a) Quant al transport regular de viatgers d'ús general:  
1. L'autorització de modificació d'itineraris, mantenint els trànsits concessionals.  
2. L'autorització de parades i modificació de les existents.  
3. L'autorització de reajustaments d'expedicions i horaris.  
4. La diligència dels quadres de tarifes prèviament a a la seua aplicació.  
5. L'adscripció de vehicles a les concessions.  
Quan la concessió transcórrega per més d'una província, l'exercici de funcions esmentades amb anterioritat el realitzaran els serveis territorials de transport de la província l'àmbit territorial de la qual pel qual transcorre és major, mesurada en viatgers-km.  
b) Quant al transport discrecional de viatgers en vehicles de turisme (taxi):  
1. Fixar les condicions específiques perquè autoritzacions d'una determinada àrea funcional puguen prendre servei en altres àrees funcionals, en els termes que es preveuen en l'article 44.3 de la Llei 6/2011, d'1 d'abril, de Mobilitat de la Comunitat Valenciana.  
  
Segon  
La present delegació de competències podrà ser revocada en qualsevol moment per l'òrgan delegatori, de conformitat amb el que estableixen l'article 63.5 de la Llei 5/1983, de 30 de desembre, del Consell, i en l'article 9.6 de la Llei 40/2015, d'1 d'octubre, de règim jurídic del sector públic. Així mateix, les competències delegades en la present resolució podran ser avocades, en els termes i amb els requisits que estableix l'article 10 d'aquesta última norma.  
  
Tercer  
En tots aquells supòsits en què es faça ús de la present delegació de competències, haurà de fer-se constar expressament aquest aspecte en la resolució o acte que s'adopte i es consideraran dictats per l'òrgan delegatori, tot això de conformitat amb el que estableix l'article 9.4 de la Llei 40/2015, d'1 d'octubre, citada.  
  
Quart  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
València, 8 de maig de 2017.- El director general d'Obres Públiques, Transport i Mobilitat: Carlos Domingo Soler.